text: Tønder bekæmper vinteren på forventet efterbevilling
  14 januar 2011 kl. 09.08
  Lige nu foregår al vinterbekæmpelse i Tønder Kommune på ?forventet efterbevilling?.
  
  Kassen er tom, pengene er brugt og budgettet er løbet tør.
  - Men vinterbekæmpelsen fortsætter alligevel med både snerydning og saltspredning ? og det bliver vi ved med, fastslår formanden for Teknik- og Miljøudvalget, Bo Jessen. Hvor pengene til regningen så skal komme fra, må politikerne til sin tid finde ud af.
  - Og efter vinter kommer forår. Til den tid kan vi forudse et større arbejde med at reparere de mange huller, der er opstået i vejbelægningerne, men de har sit helt eget budget, fortsætter Bo Jessen.
  På den kommunale asfaltkonto er der ca. fem millioner kroner, og Bo Jessen er overbevist om, at de penge nok skal række til at få lappet vejnettet efter endnu end hård vinter ? for borgere og kommunekasse?
  